CMAN บวกแรง 4 วันติด พุ่งต่อ 4.39% ลุ้นวิ่งทะยานสู่เป้า 6 บาท
CMAN บวกแรง 4 วันติด พุ่งต่อ 4.39% ลุ้นวิ่งทะยานสู่เป้า 6 บาท โดยล่าสุด ณ เวลา 10.13 น. อยู่ที่ระดับ 4.76 บาท เพิ่มขึ้น 0.20 บาท หรือ 4.39% สูงสุดที่ระดับ 4.84 บาท ต่ำสุดที่ระดับ 4.54 บาท มูลค่าซื้อขาย 173.53 ล้านบาท
2 เม.ย. 2561

ผู้สื่อข่าวรายงานว่า ราคาหุ้น บริษัท เคมีแมน จำกัด (มหาชน) หรือ CMAN ณ เวลา 10.13 น. อยู่ที่ระดับ 4.76 บาท เพิ่มขึ้น 0.20 บาท หรือ 4.39% สูงสุดที่ระดับ 4.84 บาท ต่ำสุดที่ระดับ 4.54 บาท มูลค่าซื้อขาย 173.53 ล้านบาท
ทั้งนี้ ราคาหุ้น CMAN ปรับตัวขึ้นอย่างร้อนแรงต่อเนื่องกัน 4 วันติด นับตั้งแต่ราคาหุ้นยืนอยู่ที่ระดับ 4.50 บาท เมื่อวันที่ 27 มี.ค. 61
ด้าน บล.ทิสโก้ ระบุในบทวิเคราะห์แนะนำ “ซื้อ” หุ้น CMAN ในราคาเป้าหมายที่ 6 บาท โดยคิดจาก 2561 PER ที่ 26 เท่า แต่เชื่อว่า CMAN ควรมีการซื้อขาย premium กว่าเนื่องจาก CMAN มีข้อได้เปรียบตรงที่บริษัทเป็นผู้ถือครองประทานบัตรเหมืองแร่หินปูนเคมีคุณภาพสูงที่มีปริมาณสำรองสูงเป็นของตัวเอง และมีการขยายกำลังการผลิตไปในประเทศอินเดียและฐานลูกค้าไปยังหลายๆ ประเทศ ซึ่งมีศักยภาพในการเติบโตมากกว่าประเทศไทย
นอกจากนี้ CMAN ยังมีจุดแข็งในด้านผู้ผลิตปูนไลม์รายเดียวในไทยที่มีทั้งโรงงานผลิตปูนไลม์และได้รับประทานบัตรเหมืองแร่หินปูนเคมีคุณภาพสูงระยะเวลา 25 ปี